Diari Oficial de la Generalitat Valenciana


Sumari del DOGV 4195, del 21-02-2002 (2002/1357)

ORDRE de 30 de gener de 2002, de la Conselleria de Cultura i Educació, per la qual es concedix l'autorització d'obertura i funcionament en el nivell d'Educació Especial (suport a la integració), al centre docent privat María Asunta, de Castalla (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/1357


Data del document
:   30-01-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castalla
    * ensenyament primari

ORDRE de 30 de gener de 2002, de la Conselleria de Cultura i Educació, per la qual es concedix l'autorització d'obertura i funcionament en el nivell d'Educació Especial (suport a la integració), al centre docent privat María Asunta, de Castalla (Alacant). [2002/X1357]
  
L'expedient han sigut iniciat pel representant de la titularitat del centre, el qual sol·licita autorització d'obertura i funcionament en el nivell d'Educació Especial (suport a la integració).
  
La Direcció General de Centres Docents ha declarat, per Resolució de 19 de setembre de 2000, l'adequació de les modificacions proposades, pel que fa a espais educatius, al que es disposa en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la direcció territorial d'Alacant, i inclou informe favorable de la Unitat Tècnica de Construccions i de la Inspecció Educativa sobre la relació de professors i titulacions respectives.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament, en el nivell d'Educació Especial (suport a la integració), al centre que més avall s'indica i en els termes que s'especifiquen:
  
Centre: María Asunta
  
Titular: Institut Secular Obreres de la Creu
  
Adreça: c/ de Colom, 1
  
Localitat: Castalla
  
Província: Alacant
  
Codi: 90550495
  
Ensenyaments i capacitat màxima que s'autoritzen:
  
- Educació Especial (suport a la integració), amb 1 unitat i 15 llocs escolars.
  
Composició resultant de la resta del centre:
  
- 3 unitats d'Educació Infantil, II cicle, amb 61 llocs escolars.
  
- 6 unitats d'Educació Primària, amb 150 llocs escolars
  
- 4 unitats d'Educació Secundària Obligatòria, amb 120 llocs escolars
  
DISPOSICIÓ ADDICIONAL
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició, o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 30 de gener de 2002
  
El conseller de Cultura i Educació,
  
p.s.r. (art. 4.1 del Decret 111/2000,
  
DOGV núm. 3.798, de 21 de juliol),
  
la subsecretària,
  
CARMEN NÁCHER PÉREZ